《咏史二首》
宋代·吴名扬

读书慕圣贤，禔躬凛苍昊。
世事重且艰，一一萦怀抱。
白日忽西颓，山枯山木槁，
鲁阳漫挥戈，杞国忧如捣。
人或诿气数，我独伤伦道，
海羽知{左口右御}石，冥魂能结草。
昂藏美衣冠，岂忍同屠保。
成改难逆料，死生任常造。
天心倘未厌，努力书勋考。

作者简介：抚州金溪人，字叔瞻。度宗咸淳七年进士。历官浙江制干。元兵南侵，文天祥招兵勤王，名扬参预，奏除兵、礼二部架阁，踊跃赴义之举，倾动一时。有《野史》。